**Бюджетни шакллантириш ва ижро этиш бўлими ва Тиббий хизматлар тарифларни белгилаш бўлими томонидан
2025 йил 14-18 апрел кунлари бажарилган ишлар юзасидан**

**Маълумот**

1. Тошкент шаҳар мажбурий даволаш наркология шифохонаси ҳамда Республика Ихтисослаштирилган наркология илмий-амалий тиббиёт марказининг Тошкент шаҳар филиалининг ажратилган маблағларни амалдаги нормативларга мувофиқлиги таҳлил қилиниб, юқоридаги ташкилотларнинг масъул ҳодимлари иштирокида семинар ўтказилди.
2. Давлат тиббий суғурта жамғармаси Сурхондарё вилояти ҳудудий бўлинмаси бўлим бошлиғи Б.Шукуровнинг 2025 йил 16 апрелдаги билдиргиси атрофлича ўрганиб чиқилди, тушунтириш ишлари олиб борилди, тегишли топшириқлар берилди.
3. Давлат тиббий суғуртаси жамғармасининг 2025 йил учун даромадлар ва харажатлар тақсимотини тасдиқлаш тўғрисидаги киритилган баёни бўйича Иқтисодиёт ва молия вазирлигига тегишли ҳисоб китоблар тақдим қилинди.
4. Туркия давлати эксперти Hasan Çağılнинг сўровига биноан, Тошкент шаҳар ва Сирдарё вилоятида давлат тиббий суғуртаси тизими билан қамраб олинган тиббиёт муассасалар томонидан 2024 йилда аҳолига кўрсатиладиган тиббий ёрдам учун ажратилган маблағлар ва аҳоли жон бошига тўғри келадиган маблағ тўғрисидаги маълумот тайёрланиб тақдим этилди.
5. Давлат тиббий суғурта жамғармаси Бюджетни шаклллантириш ва ижро этиш бўлими томонидан 14 та ҳудуд бўйича тўлов сертификатлари тайёрланди ва молиялаштириш амалга оширилди.
6. Давлат тиббий суғурта жамғармаси Бюджетни шаклллантириш ва ижро этиш бўлими томонидан 14 та ҳудуд бўйича март ойининг даволанган ҳолат усулида тўлови бўйича таҳлил қилинмоқда. Сертификатлар тайёрлаш бўйича тегишли ишлар амалга оширилмоқда.
7. Бюджетни шакллантириш ва ижро этиш бўлими томонидан
ЭДО электрон тизимига келиб тушган 1 та мурожаат хатига жавоб хатлари тайёрланди ижроси таъминланди ҳамда 1 та ижродаги хат назоратдан ечилди. Шунингдек, тизим орқали ДТСЖ худудий филиаллари хамда марказий аппарат бўлимлари томонидан тегишлилиги бўйича келишиш учун келган 22 та
хатлар атрофлича ўрганилди ва келишилди.
8. Туркия давлати эскперти Hasan Çağılнинг таклифига биноан Давлат тиббий суғурта жамғармасининг мутасадди ҳодимлари иштирокида базавий нархларни шакллантириш юзасидан йиғилишга қатнашилди.
9. Республикадаги **43 та** тиббиёт марказлари ҳамда хусусий клиникалар томонидан тақдим этилган **2899 та** тиббий хизматларнинг нархлари жамланди ва амалда бўлган нархлари асосида ўртача нархлар ҳисоблаб чиқилди.
10. Давлат тиббий суғуртаси жамғармасининг 2025 йил 17 мартдаги
05/01-52-сонли хати асосида Ўзбекистон Республикаси Президентининг
2021 йил 28 июлдаги ПҚ-5199-сон қарорининг 2-иловасига кирган тиббиёт марказлари ҳамда шаҳар ва туман тиббиёт бирлашмаларидан аҳоли сони энг кам ва кўп истиқомат қиладиган тиббиёт муассасалари ва вилоят кўп тармоқли тиббиёт марказлари ҳамда Республика ихтисослаштирилган Она ва бола саломатлиги Илмий амалий тиббиёт марказининг ҳудудий филиалларида амалда бўлган тиббий хизматларни нархларини ўрганиш бўйича маълумотнома тайёрланди.
11. Тиббий хизматлар тарифларини белгилаш бўлимининг низоми ҳамда бўлим бошлиғи, бош мутахассиси ва етакчи мутахассисларнинг лавозим йўриқномаси ишлаб чиқилди.
12. Туркия давлати эскпертлари билан бир неччи маротаба тажриба алмашилиб, тегишли маълумотлар олинди.

 **Бюджетни шакллантириш**

 **ва ижро этиш бўлими**

**бошлиғи ўринбосари**  **О. Суванов**